L'empresa presentarà tants impresos de "programa de pràctiques" com a perfils diferents hagi indicat a l'imprès de 'Sol·licitud de subscripció de conveni de col·laboració'.
El centre de treball on es vulguin realitzar les pràctiques ha d'estar localitzat a Catalunya.
Requisits de les persones participants al programa de pràctiques:
Les empreses i/o grups empresarials del mercat ordinari de treball amb centres de treball a Catalunya, que hagin estat contactats per la Universitat Autònoma de Barcelona.
Les persones joves, graduades a la Universitat Autònoma de Barcelona, que estiguin en situació d'atur, registrades a les oficines de Treball, que tinguin entre 18 i 25 anys en la data d'inici de les pràctiques o bé l'edat que s'estableix per a les persones beneficiàries de Garantia Juvenil, en el supòsit que la persona jove estigui inscrita en el Fitxer Nacional del Sistema de Garantia Juvenil, i disposin d'una titulació de nivell de grau i que no tinguin experiència professional prèvia -o bé de durada inferior a 3 mesos- associada a aquesta formació.
Condicions de les pràctiques no laborals:
La durada d'aquestes pràctiques és entre 3 i 9 mesos.
L'empresa està obligada a pagar un preu mínim de 6€/hora, fet que suposarà que, en el cas que les pràctiques siguin a temps complet (8 hores/dia), l'ajut no serà inferior a 960€ mensuals bruts.
Igualment, per a les pràctiques a temps parcial, l'ajut en cap cas serà inferior al 80% de l'IPREM mensual vigent en el moment de fer l'estada de pràctiques.
L'empresa haurà de designar una persona tutora de les pràctiques i la Universitat Autònoma de Barcelona n'haurà de designar una altra persona tutora.
Les pràctiques no laborals en empreses no suposaran, en cap cas, l'existència de relació laboral entre l'empresa i la persona que realitza aquestes pràctiques.
L'empresa sol·licitarà a la Direcció de l'Oficina de Treball la subscripció d'un conveni de col·laboració amb el Servei Públic d'Ocupació de Catalunya.
Aquesta sol·licitud es presentarà a la UAB que farà una selecció entre les seves persones graduades universitàries i confeccionarà un programa de pràctiques.
L'eficàcia del conveni de col·laboració restarà supeditada a la presentació a l'Oficina de Treball de tots els acords subscrits amb les persones joves.
L'UAB portarà a terme totes les accions de control i seguiment necessàries per tal de verificar el correcte desenvolupament de les pràctiques no laborals.
Finalment, l'empresa, amb el vistiplau de la UAB i del SOC, emetrà un certificat per a la persona jove participant a les pràctiques no laborals on constaran totes les dades i accions relatives a aquestes.
Per emplenar la sol·licitud, les empreses interessades en iniciar unes pràctiques no laborals amb persones graduades de la Universitat Autònoma de Barcelona, s'han de posar en contacte amb el Servei d'Ocupabilitat de la UAB ( [EMAIL], telèfon 935868755).
La sol·licitud del conveni de col·laboració la presentarà la Universitat Autònoma de Barcelona a l'Oficina de Treball de la Generalitat, juntament amb el llistat de persones candidates de la UAB.
Per emplenar la sol·licitud, les empreses interessades en iniciar unes pràctiques no laborals amb persones graduades a la Universitat Autònoma de Barcelona, s'han de posar en contacte amb el Servei d'Ocupabilitat de la UAB ( [EMAIL], telèfon 935868755).